Centre Excursionista Benicassim

EXCURSIÓ: CAP DE SETMANA A LA SERRA DE MARIOLA
2022-10-28 - 2022-10-29
DATES: 28, 29 i 30 d’octubre de 2022
El passat 12 de febrer vam gaudir de la conferència EL COMERÇ DEL FRED A LES COMARQUES DEL NORD. Pascual Boira ens va parlar de pous i ventisquers, uns elements per emmagatzemar la neu i de tot el negoci que es generava al seu voltant; ara passejarem per una zona on podrem gaudir d’aquestes construccions
ITINERARI: Eixida a les 17:30 h des de la plaça de les Corts Valencianes amb autobús.
Farem dues rutes: una per la serra de Mariola (dissabte) i l’altra per l’ombria del Benicadell (diumenge). Durant el recorregut veurem els principals depòsits de neu de la serra de Mariola i del Benicadell. Parlarem de la família Puig, propietaris de quasi tots els pous de neu d’aquestes serralades i autèntics magnats del comerç de la neu.
EXCURSIONS:
Dissabte 29
Iniciarem la ruta al convent d’Agres (9.00 h), i per darrere de l’antic cenobi agafarem la senderola que puja fins el refugi del CEA, on esmorzarem. A partir d’ahí anirem veient els diferents depòsits de neu: les caves d’Aznar: la cava del Teix i la cava de l’Habitació (una de les millor conservades de la serra de Mariola); la casa d’habitació (a hores d’ara refugi del CEA) i l’ermita (on es venerava una imatge de la Mare de Déu de les Neus); la cava Gran o Arquejada (pel seu valor arquitectònic, tipologia i estat de conservació és considerada com un símbol de la serra de Mariola, i, si més no, del País Valencià; i que ha estat restaurada per la Diputació d’Alacant); la cava del Recingle; els clots de l’Arena; el clot de la Vila; la cava del Buitre (molt ben conservada); el clot de Josep Jordà; la casa de neu de Joan Despuig; la casa de Neu de na Vidala; la casa de neu d’Anna Cots; el pou de Neu de Don Ignacio Alonso i la Cava d’en Miquel (juntament amb la cava Gran, és el depòsit de neu més emblemàtic de Mariola). Des d’ací iniciarem el descens fins al molí Mató i el convent d’Agres.
El recorregut és circular, d’uns 12 km i un desnivell de 500 m. El temps aproximat de durada serà d’unes 4 h 30 min (penseu que farem moltes parades).
Diumenge 30
Des d’Atzeneta d’Albaida (9.00 h) iniciarem una ruta per l’Ombria del Benicadell que ens permetrà veure alguns depòsits de neu d’aquesta serralada: la nevera d’Atzeneta i el ventisquer de la Solana, a l’eixida d’Atzeneta. Després continuarem fins a la font Freda (on esmorzarem) i ja en descens visitarem la nevera del Corral de Diego i la nevera de Joaquim.
El recorregut és circular, d’uns 10 km i un desnivell de 300 m. El temps aproximat de durada serà d’unes 3 h 30 min (penseu que farem algunes parades).
ENCARREGAT: Pascual Boira
PREU: 150€ SOCIS,170€ NO SOCIS
El preu inclou autobús i mitja pensió (desdejuni i sopar) en la Pensió Mariola de la població d’Agres. Podem negociar el dinar de diumenge a Atzeneta d’Albaida.
Atenció: Places limitades. Cal apuntar-se abans del 20 d’octubre
TRANSPORT: Autobús
